มาทานร้านแหลมเจริญเป็นครั้งที่ 2 ค่ะสำหรับเดือนนี้ อาทิตย์ก่อนเป็นสาขาเหม่งจ่าย ครั้งนี้เปลี่ยนมา CTW 

ร้านนี้ทั้งรสชาติและมาตรฐานการบริการเค้าคงเส้นคงวาดีค่ะ

ครั้งนี้มาเพราะเพิ่งคิดออกว่ามี Voucher ร้านนี้ที่ได้รับจากการร่วมสนุกกับทาง Wongnai ยังไม่ได้ใช้ ก็เลยรีบมาจัดซ้ำอีกครั้ง

วันนี้มา 2 คนสั่งอาหาร 3 อย่างค่ะ
????ข้าวผัดปูจานเล็ก มาพร้อมน้ำปลาพริกและมะนาว จานนี้เราชอบ เค้าผัดได้กลิ่นหอม ข้าวไม่แฉะ ที่สำคัญให้เนื้อปูมาเยอะดี
????ห่อหมกปลาอินทรีย์ 120 บาท มี 6 กระทงเล็ก เนื้อห่อหมกจะเนียนนุ่ม รสชาติกลางๆ เป็นอีกเมนูที่สั่งบ่อย
????ออส่วนกรอบหอยนางรม ปกติออส่วนจะต้องยืดๆแต่ที่นี่จะเลือกได้ว่าแบบนุ่มหรือกรอบ แป้งจะมีความหนืดนิดๆแต่เอามาทำแบบกรอบซึ่งก้อไม่ได้กรอบร่วน อร่อยไปอีกแบบ ให้หอยมาเยอะดี คุ้มค่าค่ะ

สำหรับเราทุกครั้งที่มาร้านนี้ก็ไม่เคยผิดหวัง บัตรเครดิต citibank และบัตรสมาชิกแหลมเจริญรับส่วนลดเพิ่มได้ด้วยค่ะ